


Tartsuk meg a saját piacainkat! 


mu Olyan világban élünk, ahol mind a magyar em- 


berek egzisztenciális helyzete, mind a mezőgaz- 
daság mély válságban van, mely erősen érezhető 
most is, az ünnep előtti hangulatban — mondta 
el Z. Kárpát Dániel, aki rendhagyó módon a 
Fény utcai piac bejáratánál beszélt arról, mennyi- 
re fontos odafigyelnünk arra, mi kerül a húsvéti 
asztalra. 

A képviselő hangsúlyozta, ismét a multik és az 
egészséges élelmiszerek termelői vívnak egymás- 
sal elkeseredett harcot és példaként említette, 
hogy csak a napokban több ezer tonna sonka és 
más húskészítmény árasztotta el a magyar piacot, 
melyek eredetének nagy része enyhén szólva is 
kétséges. 

Amit ma az élelmiszerláncok forgalmaznak, 
azoknak a termékeknek a nagy része nincs el- 
lenőrizve — mutatott rá a honatya, és kifejtette, 
a legmegfelelőbb az lenne, ha a vásárlók helyi 
piacokon a helyi termelőktől vásárolhatnának 
kiváló minőségű magyar termékeket. Ehhez 
azonban éppen az alapfeltétel hiányzik, maga a 
piac, melynek feltámasztásáért az Orbán-kor- 
mány mindezidág semmilyen érdemi intézkedést 


nem tett a helyi közösségi élelmiszer termelés és 
piac fellendítéséért. Sőt, a helyi termelő gyakran 
nem is tudja hol eladni az áruját, pedig ez nem 
ideológiai kérdés, mindössze arról van szó, hogy 
nem oligarchák segítségével kell ezt megtenni és a 
lényeg az, hogy ne a narancsbárók tömegtermékei 
kerüljenek a vevők elé, hanem a minőségi áru. 

Z. Kárpát kijelentette, a Jobbik aktivistái az 
elkövetkező napokban maguk is fokozott ellen- 
őrzéseket tartanak majd a nagyobb boltokban. 
Figyelni fogják az egyes termékek szavatossági 
idejét, az akciós hirdetményeket, a termékek mi- 
nőségét, és amennyiben bármilyen visszásságot 
találnak, azt haladéktalanul jelezni fogják az il- 
letékes szakhatóságnak — hívta fel a figyelmet Z. 
Kárpát Dániel. 

Az emberek jelöltjéb 


Dúró Dóra, a Jobbik szóvivője elmondta, a 
Jobbik ismét javasolja a mindenkori magyar 
államfő közvetlen megválasztását. A képviselő 
asszony visszautalt Orbán Viktor miniszter- 
elnök 2005-ben tett kijelentéseire, amikor a 
politikus (akkori ellenzéki vezetőként) azt fej- 
tegette, hogy az emberek távol érzik maguktól 
a politikát, s ennek egyik oka éppen az, hogy 
semmilyen beleszólásuk nem volt a köztársasági 
elnök személyére nézve. A Fidesz akkor szimpá- 
tiajelölést is tartott. 

Orbán Viktor akkor így érvelt a közvetlen jelö- 
lés mellett: , A köztársasági elnök személyének 
kérdése tekintettel a nemzeti egységet kifejező 
funkciójára, a közélet stabilizálásában játszott 
szerepére és mandátumának ötéves időtartamá- 
ra egy fontos kérdés" — idézte fel a miniszterel- 

éből legyen államfő! 


nök szavait Dúró Dóra és hozzátette, ez egybe- 
cseng a Jobbik azon elvével, hogy a köztársasági 
elnök személyéről a választópolgárok közvetlenül 
döntsenek, visszaállítva ezzel az intézmény meg- 
rogyott tekintélyét és az általános politikai bizal- 
mat a poszt iránt. 


Lássuk Gyurcsány szakdolgozatát is! 





Az elmúlt hónapok plágiumbotránya egyre 
több politikust késztetett ,coming out"-ra. A 
társadalom igazságérzete azt diktálja, hogy a 


lebukott államfő után a politikai elit más szerep- 
lői is tisztázzák: felsőfokú képesítésüket tisztessé- 
gesen, a jog és erkölcs szabályainak betartásával 
szerezték meg — áll Pörzse Sándor országgyűlési 
képviselő közleményében. 

A radikális képviselő ezért a Jobbik nevében fel- 
szólítja Gyurcsány Ferencet: adjon felhatalma- 
zást a Pécsi Iudományegyetemnek, hogy hozza 
nyilvánosságra szakdolgozatát! A nemzeti párt 
képviselője leszögezi: nem csak az elvtársak által 
befolyásolt osztályzatokat tartalmazó indexet kí- 


vánja látni, hanem az egész szakdolgozatot! 

Belépett a Jobbikba 
a békésszentandrási polgármester 


a 





( 


A polgármester független jelöltként indult a 
2010-es önkormányzati választáson, és biztos 
fölénnyel győzte le a korábbi ciklus Fidesz— 
KDNP-s polgármesterét, Hamza Zoltánt, aki 
azóta a megyei közgyűlés térségi tanácsnoka- 
ként folytatja politikai karrierjét. 


Sinka Imre korábban interjút adott a viharsa- 
rok.ma honlapnak, amelyben elmondta, hogy 
magánemberként a Jobbik híve, azonban a 
települési munkájába nem akarja bevonni a 
nagypolitikát. A hírportál megkereste a Jobbik 
megyei elnökét, Samu Iamás Gergőt, aki meg- 
erősítette információnkat. 

A polgármester elmondta, hogy ,eddig is a 
konzervatív, nemzeti, jobboldali gondolkodás 
jellemzett, és élveztem a Jobbik támogatását a 
választások óta. Úgy gondolom, így a párton 
belülről még inkább tudom segíteni hazánk 
felemelkedését. Ma az egyetlen reális megoldást 
a Jobbik elképzelései jelentik számomra. Ezek 
megvalósítása kell, hogy a kitűzendő cél legyen 
a következő választásokon. Minden erőmmel 
igyekezni fogok ezt segíteni, ezt leginkább tag- 
ként látom megvalósíthatónak." 





Jobbikos siker: százmilliós büntetésekre 
számíthatnak a multik 


Az Országgyűlés elfogadta azt a jobbikos tör- 
vénymódosító javaslatot, amelynek értelmében 
sokkal szigorúbb felelősségre vonás vár azokra a 
multi cégekre, amelyek megszegik az élelmiszer- 
forgalmazásra vonatkozó szabályokat. 

A Gaudi-Nagy Iamás, Magyar Zoltán és Var- 
ga Géza jobbikos országgyűlési képviselők által 
jegyzett indítványt a Fidesz, a KDNP és — fur- 
csamód — az MSZP képviselőinek többsége is tá- 
mogatta, az LMP-s honatyák és honanyák nem 
nyomtak gombot, a DK jelenlévő politikusai pe- 
dig nagyrészt tartózkodtak. A törvénymódosítás 
célja a fogyasztókat rendszeresen megtévesztő, 
gátlástalan élelmiszerláncokat működtető multi- 
nacionális cégek megregulázása. 

A jobbikos fellépés következtében a kiszabható 
bírságok drasztikus mértékben, 100 millió fo- 
rintos plafonról 5 milliárd forintra, valamint az 
árbevétel értékének 5-ről 10 százalékára emel- 


kednek. 

A záró vitában Gaudi-Nagy lamás összegezte 
azokat az érveket, amelyek a multik bírságolása 
mellett szólnak, illetve szorgalmazta, hogy len- 
gyel mintára törjék meg a szabályokat gátlásta- 
lanul megszegő multik törvény- és emberellenes 
gyakorlatát. 





Csepp a tengerben 


mu A kormány határozatot fogadott el arról, hogy 


az úgynevezett , zsebszerződések" körét, amely 
a termőföldek külföldi tulajdonba kerülését , se- 
gítették elő", vizsgálja meg az ügyészség, vala- 
mint a szaktárca. 

Magyar Zoltán, a Jobbik országgyűlési képvi- 
selője üdvözölte a határozatot és elmondta, a 
nemzeti radikális párt kétévnyi kemény mun- 
kája kezd beérni, hiszen a Jobbik folyamato- 
san küzd a zsebszerződések gyakorlata ellen. 
A képviselő reményét fejezte ki, hogy mind a 
minisztérium, mind az ügyészség megtalálja a 
módját annak, hogy az ilyen típusú szerződések 
visszamenőlegesen is semmissé váljanak és ily 
módon egyetlen külföldi személy se szerezhes- 
sen földtulajdont. 

A honatya felhívta a figyelmet arra, hogy ez az 
intézkedés önmagában nem oldja meg a magyar 
agrárium jelenlegi problémáit, mivel számos 
aggályos folyamat érzékelhető továbbra is ezen 
a területen. Egyfelől semmilyen érdemi terv 
nincs arra nézve, mi lesz a magyar termőföldek 
sorsa 2014 után, amikor Magyarországon lejár 
a termőföld vásárlási moratórium, hiszen ezek 
után elvben bárki megkötés nélkül vásárolhat 





termőföldet. A szakpolitikus emlékeztetett, a kor- 
mány nem foglalkozik érdemben a Jobbik azon 
javaslatával sem, hogy a termőföld kerüljön ki a 


szabad tőke kategóriájából, hogy a megfelelő vé- 
delemben részesülhessen. 

Magyar ezért ismét felhívta a figyelmet a nem- 
zeti párt által meghirdetett , Ilavaszi hadjárat" 
elnevezésű tízpontos cselekvési csomagra, amely 
komplex módon, hosszú távon biztosíthatná a ter- 
móföld védelmét és a honi mezőgazdaság siker- 
ágazattá válását. 





A Jobbik minden devizahitelest megmentene 


A Jobbik üdvözli, hogy hatályba lépett az új ár- 
folyamrögzítésről szóló törvény, hiszen ez által 
ha nem is megoldáshoz, de levegőhöz jutnak 
azok a hitelesek, akik számára minden hónap 
komoly küzdelmet jelent — áll Z. Kárpát Dániel 
jobbikos képviselő közleményében. A képviselő 
kiemeli: az új lehetőséget leginkább a közszol- 
gák várták, akiket a kormányzat többször hite- 
getett, majd hagyott cserben. Így nagyon sok 
károsult maradt hoppon. 

A friss számítások azt is megerősítik, hogy a 
devizahiteles közalkalmazottak által igényel- 
hető kamattámogatás is csak pár száz forinttal 
csökkenti a 2017-től fizetendő részleteket, tehát 
ámítás arról beszélni, hogy a kormányzati cso- 
magnak köszönhetően az érintettek kiszabadul- 
tak volna a hitelcsapdából. 


A Jobbik üdvözli, hogy a közszféra dolgozói soron 
kívüli elbírálással igényelhetik az új árfolyamrög- 
zítést. Ám a nemzeti párt számára minden hiteles 
ugyanolyan fontos, így nem fogadhatjuk el, hogy 
a többi lakáshiteles csak június 1-től, míg a szabad 
felhasználású jelzáloghitelesek csak szeptember 
1-től élhetnek az átmeneti könnyítéssel. A Jobbik 
a helyzetet érzi annyira sürgetőnek, hogy a kor- 
mányzat ne legyen tekintettel a bankok kényelmi 
szempontjaira. 

A Jobbik megoldása, a hitelek felvételkori árfo- 
lyamon történő forintosítása azonban minden 
devizahitelest támogatna, hiszen tartozásuk spe- 
kulációból származó része pillanatokon belül el- 
tűnne, s nem lehetne rajtuk behajtani indokolat- 
lan tételeket — zárul a nemzeti párt képviselőjének 


közleménye. 

